Nei, for at huden din skal holde seg sunn, og sminken sitte pent er det viktig med gode hudpleierutiner.
Huden vår har en cellefornyelse på ca 28 dager. Det vil si at huden produserer nye, friske celler og støter da de gamle fra seg. Hvis disse ikke blir fjernet blir det liggende et lag med døde hudceller yterst på huden. Disse døde hudcellene gjør at huden vil føles tørr og se grå og gusten ut. Den vil også ikke klare å ta til seg næringsstoffer og fuktighet så lett.
Prepping og daglig pleie av huden er viktig for en sunn og frisk hud, men også i forhold til makeup. Legger man makeup på en hud med masse døde hudceller vil make up kremen se tørr ut, og den kan ha tendens til å klumpe seg litt. Da skal det mye til at du blir fornøyd med resultatet.